**Hea maastikuehitaja lõpu- ja kutseeksami sooritaja!**

**Maastikuehitaja 3. tase ja 4.tase kutseeksami sooritamise võimalus on 14.02-15.02.2017**

Maastikuehituse eriala lõpetajal on võimalik sooritada kooli lõpueksam kutseeksamina.

Kooli lõpueksami korraldusest

[**Räpina Aianduskooli maastikuehitaja lõpueksami juhend**](file:///C:\Users\priitk\AIANDUSKOOL\Kutseeksam\2017\13.-17.02.2017\RAK%20lõpueksami%20juhend%20ME%202_17.pdf)

Kutseeksami korraldusest

**EKSAMI SOORITAMISEST ( veebruar 2017)**

**1. Eksamiülesanne ja selle esitamine eksaminandile**

Eksamiülesanne on praktiline töö, mis kujutab endast väikese aia projekti rajamist, kasutades mitmesuguseid materjale nagu kivid, muld, puit, taimed jms.

Eksamiülesanne esitatakse eksaminandile tutvumiseks 24 h enne eksami algust e-posti teel pdf-failina.

Ülesande saadab Priit Karjane ([priit.karjane@aianduskool.ee](mailto:priit.karjane@aianduskool.ee)). Kinnita palun eksamiülesande kättesaamine e-kirjale vastamisega.

E-postiaadressi õigsuse eest vastutab eksaminant.

**Soovitus:** Pärast eksamitöö ülesande kättesaamist mõtle läbi kogu töö rajamine. Pane paika tööde järjekord, etapid, planeeri igale tööetapile kuluv aeg. Kasuks tuleb vaadete, lõigete, detailide joonestamine. Lubatud on ka kogu töö endal nt kodus läbi teha. Eksami toimumise ajal ei ole aega hakata mõtlema, mida/millises järjekorras tegema peaks.

**2. Eksamiülesande sooritamine**

Eksamiülesanne sooritatakse paaristööna. Paarid on moodustatud loosimise teel. Kuna kahekesi rajatakse ühte tööd, siis tööala on jagatud kaheks. Loosimise teel on selgitatud välja ka tööala (nr 1, 2, 3, 4, 5 või 6) ning selle pool, kas nt A või B (vt illustreerivat joonist). Eksami toimumise ajal on tööaladel ka vastavad tähised olemas.

B

A

Eksamiülesanne sooritatakse individuaalselt aga eeldatakse, et paarilised teevad koostööd. Eksami toimumise täpsetest kuupäevadest on eksaminante eelnevalt teavitanud Priit Karjane.

Eksam sooritatakse kooli õppekasvuhoone maastikuehituse boksis.

Eksamipäev algab ettenähtud kuupäeval kell 7.40 kohustusliku tööohutusalase instrueerimisega.

Eksamitöö sooritamiseks on aega 8 astronoomilist tundi (8×60 min).

Ajakava:

7.40-8.00 instrueerimine õppekasvuhoones

8.00-10.00 eksam

10.00-10.10 paus

10.10-12.10 eksam

12.10-13.00 lõuna

13.00-15.00 eksam

15.00-15.10 paus

15.10-17.10 eksam

17.10-19.10 hindamine

Eksaminandi riided ja jalanõud (turvajalatsid) peavad olema tööks sobivad. Isikukaitsevahendid (töökindad) peavad eksaminandid ise kaasa võtma. Soovituslikult võib kaasa võtta ka põlvekaitsmed.Parimaks lahenduseks ei ole matt, kuna selle paigutamine töö tegemise ajal ei ole aega säästev.

**Eksamile ei lubata õpilasi, kellel puudub eksami sooritamiseks sobiv tööriietus, turvajalatsid või isikukaitsevahendid.**

**Soovitus:**

Eksaminandil on lubatud:

* kaasa võtta enda poolt välja prinditud ja läbitöötatud jooniseid koos kalkulatsioonide, kirjelduste jmt.
* kasutada eksamiülesande sooritamiseks isiklikke töökorras mõõte- ja tööriistu (nt mõõdulint, lood, nivelliir, akutrell, kummihaamer vmt), mis peavad vastama Eesti Vabariigis kehtestatud ohutusnõuetele; enne eksami algust tuleb need eksamikomisjoniliikmetele ette näidata;
* esitada eksamikomsjoniliikmetele enne eksami algust eksamit ja eksamiülesannet (joonist) puudutavaid küsimusi selgituste saamiseks ja arusaamatuste vältimiseks;
* kaasa võtta joogivett, šokolaadi vms.

**3. Eksamiülesande hindamine ja hindest teavitamine**

Eksamikomisjoni liikmed hindavad eksami sooritust pidevalt, kogu eksamipäeva jooksul. Hindamise aluseks on MaaRyl. Hinnatakse mahamärkimist, töö kulgu, tööriistade kasutamist, ohutustehnikat, töövõtteid, mõõtusid, horisontaalseid ja vertikaalseid pindu, rajatu üldmuljet, töö lõpetatust.

Eksamihindest teavitatakse eksaminanti hiljemalt 24 h pärast eksami sooritamist e-päeviku kaudu. Täpsemat tagasisidet oma töö kohta saab eksamikomisjonilt suuliselt küsida pärast eksamitööde hindamist eksamipäeva õhtul.

Lisaks praktilisele kooli lõpueksamile on maastikuehitaja 4 taseme kutse omistamiseks vajalik koostada õpilase portfoolio. Portfoolio koostamise juhend EMEL kodulehelt –

<http://www.maastikuehitajateliit.ee/kutseandmine/juhendid>

Tagasiside kutse omistamise (mitteomistamise) kohta annab kutse andja Eesti Maastikuehitajate Liit

Täpsemat infot kutseeksami läbiviimise ja reeglite kohta Eesti Maastikuehitajate Liidu kodulehelt <http://www.maastikuehitajateliit.ee/kutseandmine> ning SA Kutsekoda kodulehelt.

**Tutvu kindlasti** **kutseeksami kirjeldusega** KUTSE ANDMISE KORD Maastikuehitaja kutseala kutsetele (kinnitatud Toiduainetööstuse ja Põllumajanduse Kutsenõukogu 28.12.2016. a otsusega nr 3.)

<http://www.maastikuehitajateliit.ee/kutseandmine/kutse-andmise-kord-noorem-maastikuehitaja-maastikuehitaja-vanem-maastikuehitaja-kutsetele>